SL Uradni list Evropske unije C 101/32

Povzetek podatkov, ki so ga predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov in spremembi Uredbe (ES) št. 70/2001

(2008/C 101/11)

Številka XA: XA 245/07

Država članica: Republika Slovenija

Regija: Območje občine Polzela

Naziv sheme pomoči ali ime podjetja, ki prejme individualno pomoč: Pomoči za ohranjanje in razvoj kmetijstva in podeželja v občini Polzela za programsko obdobje 2007–2013

Pravna podlaga: Pravilnik o dodeljevanju pomoči za ohranjanje in razvoj kmetijstva ter podeželja v občini Polzela za programsko obdobje 2007–2013

Načrtovani letni izdatki po shemi ali skupni znesek individualne pomoči, dodeljene podjetju:

2007: 23 994 EUR

2008: 24 700 EUR

2009: 25 400 EUR

2010: 26 150 EUR

2011: 26 950 EUR

2012: 27 750 EUR

2013: 28 600 EUR

Največja intenzivnost pomoči:

1. Naložbe v kmetijska gospodarstva za primarno proizvodnjo:

— do 50 % upravičenih stroškov na območjih z omejenimi možnostmi,

— do 40 % upravičenih stroškov za ostala območja,

— do 60 % upravičenih stroškov na območjih z omejenimi dejavniki in do 50 % upravičenih stroškov za ostala območja če naložbo izvajajo mladi kmetje v petih letih od vzpostavitve kmetijskega gospodarstva.

Podpore se dodelijo za naložbe na področju obnove gospodarskih objektov in nakupu opreme, namenjene kmetijski pridelavi, naložbam v trajne nasade, agromelioracije in ureditev pašnikov.

2. Varstvo tradicionalnih krajin in stavb:

— za naložbe v neproizvodne objekte do 100 % dejanskih stroškov,

— za naložbe v proizvodna sredstva na kmetijah do 60 % dejanskih stroškov oz. 75 % na OMD, če naložba ne povzroči povečanja proizvodne zmogljivosti kmetije,

— dodatna pomoč se lahko odobri v višini do 100 % za pokritje dodatnih stroškov, ki nastanejo zaradi porabe tradicionalnih vrst materiala, ki je potreben za ohranitev značilnosti kulturne dediščine na stavbah.

3. Premestitev kmetijskih poslopij v javnem interesu:

— do 100 % dejanskih stroškov, če premestitev poslopja zajema le razstavljanje, odstranitev in ponovno postavitev obstoječih stavb,

— če je posledica premestitve poslopja, da kmet dobi modernejše poslopje, mora sam prispevati vsaj 50 % na OMD, na ostalih območjih pa vsaj 60 % povečanja vrednosti poslopja po premestitvi. Če je upravičenec mladi kmet, je njegov prispevek vsaj 55 % ali 45 % na OMD,

— če je posledica premestitve poslopja povečanje proizvodne zmogljivosti, mora kmet sam prispevati vsaj 60 %, na OMD pa vsaj 50 % stroškov v zvezi s povečanjem zmogljivosti. Če je upravičenec mladi kmet, je njegov prispevek vsaj 55 % ali 45 % na OMD.

4. Pomoč za plačilo zavarovalnih premij:

— višina sofinanciranja občine je razlika med višino sofinanciranja zavarovalne premije iz nacionalnega proračuna do 50 % opravičljivih stroškov zavarovalne premije za zavarovanje posevkov in plodov ter zavarovanja žiali za primer bolezni.

5. Pomoč za zaokrožitev zemljišč:

— do 100 % dejansko nastalih stroškov pravnih in upravnih postopkov.

6. Pomoč za spodbujanje proizvodnje kakovostnih kmetijskih proizvodov:

— do 100 % dejansko nastalih stroškov v obliki subvencioniranih storitev in ne sme vključevati neposrednih plačil v denarju proizvajalcem.

7. Zagotavljanje tehnične podpore:

— pomoč lahko krije do 100 % stroškov na področju izobraževanja, usposabljanja, svetovalnih storitev, ki jih opravijo tretje strani, organizacije forumov, tekmovanj, razstav, sejmov, publikacij, spletišč. Pomoč se dodeli v obliki subvencioniranih storitev in ne sme vključevati neposrednih plačil v denarju proizvajalcem

Datum začetka izvajanja: September 2007 (oz. na dan začetka veljavnosti pravilnika)

Trajanje sheme ali individualne pomoči: Do 31. decembra 2013

Cilj pomoči: Podpora SME

Navedba členov Uredbe (ES) št. 1857/2006 in upravičeni stroški: Poglavje II. predloga Pravilnika o dodeljevanju pomoči za ohranjanje in razvoj kmetijstva podeželja v občini Polzela za programsko obdobje 2007–2013, vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

4. člen: Naložbe v kmetijska gospodarstva,

5. člen: Varstvo tradicionalne krajine in stavb,

6. člen: Premestitev kmetijskih poslopij v javnem interesu,

12. člen: Pomoč za plačilo zavarovalnih premij,

13. člen: Pomoč za zaokrožitev zemljišč,

14. člen: Pomoč za spodbujanje proizvodnje kakovostnih kmetijskih proizvodov,

15. člen: Zagotavljanje tehnične pomoči v kmetijskem sektorju

Zadevni gospodarski sektor(-ji): Kmetijstvo

Naziv in naslov organa, ki dodeli pomoč:

Občina Polzela Polzela 8 SLO-3313 Polzela

Spletni naslov: http://www.uradni-list.si/1/ulonline.jsp?urlid=200781&dhid=91480

Drugi podatki: Pri ukrepu za plačilo zavarovalnih premij za zavarovanje posevkov in plodov vključuje naslednje neugodne vremenske razmere, ki jih lahko izenačimo z naravnimi nesrečami: spomladanska pozeba, toča, udar strele, požar zaradi udara strele, vihar in poplave.

V pravilniku občine so izpolnjene zahteve Uredbe (ES) št. 1857/2006, ki se nanašajo na ukrepe, ki jih bo izvajala občina in določila splošnih določb (postopek pred dodelitvijo pomoči, kumulacija, transparentnost in spremljanje pomoči)

Ljubo ŽNIDAR

Župan občine Polzela

Številka XA: XA 246/07

Država članica: Nizozemska

Regija: Provincie Gelderland

Naziv sheme pomoči: Subsidieregeling vitaal Gelderland 2007, onderdelen: Losse Kavelruil, Investeringen in landbouwbedrijven (bedrijfsmodernisering), Bedrijfsadvisering

Pravna podlaga: Artikel 11, derde lid, van de Wet Inrichting landelijk gebied.

Subsidieregeling vitaal Gelderland 2007 en het Provinciaal Meerjarenprogramma 2007-2013 Gelderland (PMJP), deel 3: het subsidiekader

Načrtovani letni izdatki po shemi: Obdobje 2007–2013, največ 1 500 000 EUR letno

Največja intenzivnost pomoči: Odstotek/višina pomoči na posamezni razdelek provincialnega večletnega programa 2007–2013 (PMJP) za mala in srednje velika kmetijska podjetja, če se ta priglasitev nanaša na njih:

PMJP, člen 2.2.2.1: Naložbe malih in srednje velikih kmetijskih podjetij v inovacije in okolje:

Upravičeni so samo nujni dodatni stroški v zvezi z varstvom okolja. Upravičeni stroški zadevajo izgradnjo, pridobitev, obnovo ali opremo nepremičnin, nakup novih strojev in opreme, vključno s programsko opremo, ter splošne stroške za arhitekte, inženirje, svetovalce itd.

Do pomoči so upravičena samo mala in srednje velika podjetja, ki se ukvarjajo s primarno kmetijsko dejavnostjo in so sposobna gospodarskega preživetja.

PMJP, člen 2.1.1.1: Prostovoljna izmenjava parcel:

Pomoč znaša do 100 % dejanskih pravnih stroškov in stroškov vpisa v zemljiško knjigo za območja/parcele, vključene v izmenjavo. Te stroške imajo izvajalske organizacije in organi, zato prejmejo pomoč. Posredno je ta pomoč tudi v korist kmetom, saj so v vsako izmenjavo vključena zemljišča malih in srednje velikih podjetij, ki se ukvarjajo s primarno kmetijsko dejavnostjo.

PMJP, člen 2.2.2.2: Svetovanje malim in srednje velikim kmetijskim podjetjem

Do pomoči so upravičena samo mala in srednje velika podjetja, ki se ukvarjajo s primarno kmetijsko dejavnostjo. Pomoč se izplača v naravi v obliki plačila za svetovalno službo. Proizvajalec ne prejme neposrednega plačila. Podjetja se izberejo na podlagi objektivnih meril. Pomoč ni mogoča za svetovalne storitve, ki so periodične ali stalne in spadajo med običajne stroške iz poslovanja podjetja

Datum začetka izvajanja: Shema se prične izvajati po objavi informacij v Uradnem listu Evropske unije

Trajanje sheme ali individualne pomoči:

Cilj pomoči: Splošni cilj razdelka za kmetijstvo PMJP je zagotavljanje vitalnega kmetijstva, to pa vključuje:

v prihodnost usmerjeno konkurenčno kmetijstvo kot gospodarsko gonilo v ruralnih območjih,

trajnostno kmetijstvo s trajnostno uporabo tal, vode, zraka in drugih naravnih virov, ki je sposobno gospodarskega preživetja

Pomoč je mogoče podrobneje opisati po členih:

Člen 2.1.1.1: Prostovoljna izmenjava parcel

Namen arondacije je izboljšanje ureditve ruralnega območja v skladu z njegovimi funkcijami, kot so določene v prostorski ureditvi. To se doseže z izmenjavo zemljišč, kar omogoča ta člen.

Člen 2.2.2.1: Naložbe v kmetijska podjetja

Namen tega člena je spodbujanje naložb v izboljšanje in posodabljanje podjetij, da se poveča učinkovitost proizvodnje, začnejo proizvajati novi ali boljši proizvodi ter/ali izboljšata kakovost in trajnost proizvodnih procesov in proizvodov. To bo povečalo konkurenčnost, trajnost in vitalnost kmetijstva; tako kmetijstvo bo podjetju zagotavljalo primeren zaslužek, ustvarjalo ustrezne delovne pogoje in izpolnjevalo družbene okvirne pogoje (v zvezi z okoljem, dobrim počutjem in zdravjem živali, higienskimi zahtevami ter raznovrstnostjo kmetijstva oziroma biotsko raznovrstnostjo).

Člen 2.2.2.2: Svetovanje podjetjem

Namen tega člena je, da se kmetijskim podjetjem omogoči v prihodnost usmerjeno svetovanje v zvezi s trajnostnim razvojem

Zadevni gospodarski sektorji: Shema se uporablja za mala in srednje velika kmetijska podjetja (živinorejska in poljedelska). Upravičena so samo podjetja, ki se ukvarjajo s primarno proizvodnjo

Naziv in naslov organa, ki dodeli pomoč:

Provincie Gelderland Dienst REW/EU Programmasecretariaat Postbus 9090 6800 GX Arnhem Nederland

Spletni naslov: www.gelderland.nl

projecten> projectprogramma's> platteland (ILG)> deel 3 PMJP, subsidiekaders 2e herziening

Drugi podatki: Pomoč malim in srednje velikim podjetjem se dodeli na podlagi naslednjih členov iz dela 3 PMJP:

Člen 2.1.1.1 Prostovoljna izmenjava parcel

Člen 2.2.2.1 Naložbe v kmetijska podjetja (posodobitev podjetij)

Člen 2.2.2.2 Svetovanje podjetjem

Do pomoči so upravičena mala in srednje velika kmetijska podjetja, ki izpolnjujejo pogoje iz členov 4, 13 ali 15(2)(c) Uredbe (ES) št. 1857/2006

Če so v skladu z navedenimi členi do pomoči upravičena tudi druga podjetja in/ali subjekti, se v skladu z veljavno zakonodajo Komisijo o tem obvesti ločeno (npr. v skladu z Uredbo Komisije (ES) št. 1998/2006 o uporabi členov 87 in 88 Pogodbe ES pri pomoči de minimis, okvirom Skupnosti za državno pomoč za raziskave in razvoj ter Uredbo Komisije (ES) št. 68/2001 o uporabi članov 87 in 88 Pogodbe ES pri pomoči za usposabljanje)

Številka XA: XA 247/07

Država članica: Republika Slovenije

Regija: Območje občine Preddvor

Naziv sheme pomoči ali ime podjetja, ki prejme individualno pomoč: Podpore programom razvoja kmetijstva in podeželja v občini Preddvor 2007–2013

Pravna podlaga: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini (II. Poglavje)

Načrtovani letni izdatki po shemi ali skupni znesek individualne pomoči, dodeljene podjetju:

2007: 8 700 EUR

2008: 8 874 EUR

2009: 9 052 EUR

2010: 9 233 EUR

2011: 9 417 EUR

2012: 9 606 EUR

2013: 9 798 EUR

Največja intenzivnost pomoči:

1. Naložbe v kmetijska gospodarstva za primarno proizvodnjo:

— do 50 % upravičenih stroškov na območjih z omejenimi možnostmi in do 40 % upravičenih stroškov za naložbe na drugih območjih.

Podpore se dodelijo za naložbe na področju obnove gospodarskih objektov in nakupu opreme, namenjene kmetijski pridelavi, naložbam v trajne nasade, agromelioracije in ureditev pašnikov.

2. Za ohranjanje tradicionalnih stavb:

— do 100 % upravičenih stroškov za neproizvodne objekte,

— do 60 % in do 75 % na območjih z omejenimi dejavniki upravičenih stroškov za naložbe v proizvodne objekte, pod pogojem, da naložba ne povzroči povečanja proizvodne zmogljivosti na kmetijah v drugih območjih.

3. Pomoč za plačilo zavarovalnih premij:

— višina sofinanciranja občine je razlika med višino sofinanciranja zavarovalne premije iz nacionalnega proračuna do 50 % opravičljivih stroškov zavarovalne premije za zavarovanje posevkov in plodov ter zavarovanja živali za primer bolezni.

4. Za zaokrožitev zemljišč:

— do 50 % dejanskih stroškov pravnih in upravnih postopkov.

5. Za zagotavljanje tehnične podpore v kmetijskem sektorju:

— do 100 % stroškov na področju izobraževanja, usposabljanja kmetov, svetovalnih storitev, organizaciji forumov, tekmovanj, razstav, sejmov, publikacij, katalogov, spletišč, stroškov nadomeščanja. Pomoč se dodeli v obliki subvencioniranih storitev in ne sme vključevati neposrednih plačil v denarju proizvajalcem

Datum začetka izvajanja: September 2007 (oz. na dan začetka veljavnosti pravilnika)

Trajanje sheme ali individualne pomoči: Do 31. decembra 2013

Cilj pomoči: Podpora SME

Navedba členov Uredbe (ES) št. 1857/2006 in upravičeni stroški: Poglavje II. predloga Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini Preddvor, vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

4. člen: Naložbe v kmetijska gospodarstva,

5. člen: Varstvo tradicionalne krajine in stavb,

12. člen Uredba Komisije: Pomoč za plačilo zavarovalnih premij,

13. člen: Pomoč za zaokrožitev zemljišč,

15. člen: Zagotavljanje tehnične pomoči v kmetijskem sektorju

Zadevni gospodarski sektor(-ji): Kmetijstvo

Naziv in naslov organa, ki dodeli pomoč:

Občina Preddvor Dvorski trg 10 SLO-4205 Preddvor

Spletni naslov: http://www.preddvor.si/uradno_glasilo/objave2007/052007.pdf

Drugi podatki: Pri ukrepu za plačilo zavarovalnih premij za zavarovanje posevkov in plodov vključuje naslednje neugodne vremenske razmere, ki jih lahko izenačimo z naravnimi nesrečami: spomladanska pozeba, toča, udar strele, požar zaradi udara strele, vihar in poplave.

V pravilniku občine so izpolnjene zahteve Uredbe (ES) št. 1857/2006, ki se nanašajo na ukrepe, ki jih bo izvajala občina in določila splošnih določb (postopek pred dodelitvijo pomoči, kumulacija, transparentnost in spremljanje pomoči)

Miran ZADNIKAR

Župan občine Preddvor

Številka XA: XA 290/07

Država članica: Združeno kraljestvo

Regija: Wales

Naziv sheme pomoči ali naziv podjetja, ki prejme posamično pomoč: Light Lamb Welfare Disposal Scheme

Pravna podlaga: Section 1 of the Welsh Development Agency Act 1975 and sections 70 and 71 of the Government of Wales Act 2006

Načrtovani letni izdatki po shemi ali skupni znesek posamične pomoči, dodeljene podjetju: Leto: Od oktobra 2007 do januarja 2008

Izdatki: Nižji od 10 000 000 GBP

Največja intenzivnost pomoči: Pomoč bo omejena na izgube zaradi bolezni, katere izbruh so javni organi uradno priznali, in ne bo presegala 100 % stroškov, povezanih z izpolnjevanjem zahtev sheme

Datum začetka izvajanja:

Trajanje sheme ali individualne pomoči: Shema bo na voljo deset tednov in se bo zaključila 4. januarja 2008

Cilj pomoči: Shema The Light Lamb Welfare Disposal Scheme je namenjena kmetom v Walesu, ki imajo problem z dobrim počutjem živali zaradi omejitev izvoza, do katerih je prišlo zaradi izbruha slinavke in parkljevke v Združenem kraljestvu. Proizvajalci so odgovorni za prevoz upravičenih živali (in sicer lahkih jagenjčkov do vključno 25 kg žive teže) do zbirnih centrov. Upravljavci bodo plačali 15 GBP na glavo upravičene živali. Živali ne bodo vstopile v prehransko verigo ljudi. Po zakolu bodo trupla odpeljana za kasnejšo odstranitev. Na podlagi razpisa v imenu valižanske vlade bodo za opravljanje teh storitev izbrane najugodnejše ponudbe. To je v skladu s členom 10 Uredbe (ES) št. 1857/2006, po katerem mora biti pomoč omejena na izgube zaradi bolezni, katerih izbruh so javni organi javno priznali

Upravičeni stroški: Po shemi Light Lamb Welfare Disposal Scheme bodo upravljavci zbirnih centrov plačani 15 GBP na glavo vsake upravičene živali. Poleg tega bodo upravljavci plačani za storitve za zbiranje, zakol, prevoz, odstranitev in sežig; pri določanju stroškov bo upoštevana konkurenčnost ponudb. To je v skladu s členom 10 Uredbe (ES) št. 1857/2006, po katerem bruto intenzivnost pomoči ne sme presegati 100 %, pomoč pa nadomesti izpad dohodkov zaradi obveznosti karantene

Zadevni gospodarski sektorji: Shema velja za kmetijski sektor lahkih jagenjčkov v Walesu

Naziv in naslov organa, ki dodeli pomoč:

Welsh Assembly Government Cathays Park Cardiff CF10 3NQ United Kingdom

Kontaktna oseba: Rory O'Sullivan

Tel. (44) 292 80 13 32

e-mail: rory.o'sullivan@wales.gsi.gov.uk

Spletni naslov: Podatke o shemi lahko najdete na naslednji spletni strani

http://new.wales.gov.uk/topics/environmentcountryside/countryside_policy/farming/light_lamb_disp_scheme/?lang=en

Podpisano in datirano v imenu sektorja za okolje, prehrano in podeželje (Department for Environment, Food and Rural Affairs – pristojni organ Združenega kraljestva)

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Številka XA: XA 291/07

Država članica: Združeno kraljestvo

Regija: England

Naziv sheme pomoči ali naziv podjetja, ki prejme individualno pomoč: Foot and Mouth Disease Hill Farm Scheme

Pravna podlaga: Section 8 (Miscellaneous Provisions) Agriculture Act 1963

Načrtovani letni izdatki po shemi ali skupni znesek individualne pomoči, dodeljene podjetju: Leto: Od 23. oktobra 2007 do 31. marca 2008

Izdatki: 10 000 000 GBP

Največja intenzivnost pomoči: Shema pomoči zagotavlja največ 100-odstotno pomoč. Pomoč bo omejena na izgube, ki so nastale zaradi bolezni, katerih izbruhe so uradno priznali državni organi, in še posebej na tiste izgube, ki so nastale zaradi obveznosti karantene

Datum začetka izvajanja:

Trajanje sheme ali individualne pomoči: Shema predvideva enkratna plačila upravičenim gorskim kmetovalcem. Plačila bodo izračunana in izvršena do 31. marca 2008

Cilj pomoči: Pomoč malim in srednjim kmetijskih podjetjem, ki se ukvarjajo z ekstenzivno ovčjerejo in s pridelavo govejega mesa v višjih legah ter so bili kot skupina posebej zapostavljeni zaradi nacionalnih prevoznih in izvoznih omejitev, ki so nastale kot posledica parkljevke in slinavke. Ti kmetovalci so zelo odvisni od prevoza ovac na jesenske prodaje živine in v izvoz, s čimer ustvarijo pretežen delež letnega dohodka, ki ja je bil v večji meri prizadet.

Ta cilj je v skladu z odstavkom 2(a)(ii) člena 10, Uredbe (ES) št. 1857/2006, ki predvideva izplačilo dohodka, izgubljenega zaradi obveznosti karantene v primerih bolezni, katerih izbruh so uradno priznali državni organi

Upravičeni stroški: Naše trenutne ocene gospodarskih stroškov, ki so zaradi parkljevke in slinavke nastali v sektorju živinoreje od 3. avgusta, so 103 milijoni GBP in bodo po pričakovanjih še narasli. Skupni proračun za to shemo bo 10 milijonov GBP. Individualna izplačila upravičenim kmetovalcem bodo izračunana sorazmerno z velikostjo njihovega kmetijskega podjetja.

Cilj sheme je v skladu s členom 10 Uredbe (ES) št. 1857/2006, kjer je določeno, da bruto intenzivnost pomoči ne sme presegati 100 % in da bo pomoč veljala kot nadomestilo za izpad dohodkov zaradi obveznosti karantene

Zadevni gospodarski sektorji: Shema se nanaša na MSP v sektorju gorskega kmetovanja v Angliji, ki so v letu 2007 prejela plačilo pod shemo, namenjeno manj privilegiranim območjem (the Hill Farm Allowance 2007)

Naziv in naslov organa, ki dodeli pomoč:

Department for Environment, Food and Rural Affairs Nobel House 17 Smith Square London SW1P 3JR United Kingdom

Spletni naslov: http://www.defra.gov.uk/animalh/diseases/fmd/movements/hillfarmers.htm

Podpisano in datirano v imenu Službe za okolje, prehrano in podeželje (Department for Environment, Food and Rural Affairs – pristojni organ Združenega kraljestva)

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom